
OBRAZLOŽENJE IZVRŠENJA FINANCIJSKOG PLANA OSNOVNE
ŠKOLE BELICA ZA RAZDOBLJE OD 1.1.2026. DO 30.6.2026.


[bookmark: _Hlk171876813]U skladu s člankom 86. Zakona o proračunu (NN br.144/21), te Pravilnika o polugodišnjem i godišnjem izvještaju o izvršenju proračuna i financijskog plana (NN br.85/23) Osnovna škola Belica izrađuje Izvještaj o izvršenju financijskog plana za razdoblje od 1.1.2026. do 30.6.2026. godine.

Izvještaj o izvršenju financijskog plana sastoji se od općeg i posebnog dijela.


1. OPĆI DIO

Sažetak ukupnih prihoda  i rashoda

Ukupni prihodi iznose 780.991,59  EUR što je 49,88% u odnosu na financijski plan za 2026. godinu i 2,50% više u odnosu na prethodnu godinu. Ukupni rashodi iznose 797.101,60 EUR što je 51,88% u odnosu na financijski plan za 2026. godinu i 6,96% manje u odnosu na prethodnu godinu. Razliku čini manjak prihoda u iznosu od 16.110,01 EUR. Manjak prihoda se najvećim dijelom odnosi na nastale rashode vezane uz provedbu Erasmus+ projekta koji završava 31.8.2026. godine, te ćemo temeljem završnog izvješća priznati prihod.
Preneseni manjak iz prethodne godine iznosi 130.067,95 EUR.


PRIHODI POSLOVANJA:

1. Skupina 63 – ostvareno je 48,56% planiranih prihoda. Ostvareni prihodi su veći u odnosu na prethodno razdoblje za 3,96% . Navedeni prihodi odnose se na:
-  prihode iz državnog proračuna u iznosu od 605.848,76 EUR za plaće i ostala materijalna prava zaposlenih, prehranu učenika i ostalih prihoda (rad ŽSV,  menstrualne higijenske potrepštine, udžbenike, prijevoz učenika s teškoćama i sufinanciranje izvanučioničke nastave).
- prihode iz općinskog proračuna za sufinanciranje produženog boravka te kapitalne pomoći u iznosu od 70.521,59 EUR.
2. Skupina 64 – s obzirom da smo tijekom prošle godine zatvorili poslovni račun škole i prešli na poslovanje putem Jedinstvenog računa Međimurske županije nemamo ostvarene prihode od financijske imovine (kamate). 
3. Skupina 65 – ostvareno je 59,75% planiranih prihoda. Ostvareni prihodi su manji u odnosu na prethodno razdoblje za 11,78% zbog smanjenja broja učenika polaznika produženog boravka. Navedeni prihodi odnose se na sufinanciranje produženog boravka od strane roditelja, sufinanciranje školske kuhinje od strane zaposlenika, prihoda dobivenih od MŠSS za provedeno natjecanje u odbojci.
4. Skupina 66 – ostvareno je 118,02% planiranih prihoda i 13,87% više u odnosu na  prethodnu godinu. Navedeni prihodi odnose se na prihode od prodaje starog papira u iznosu od 12,00 EUR, prihode od iznajmljivanja sportske dvorane u iznosu od 5.080,00 EUR, te primljene donacije od trgovačkih društava u iznosu od 2.532,40 EUR za sudjelovanje učenika na HIPPO olimpijadi, sudjelovanje na eko kvizu i nabavu dresova za sportska natjecanja.
5. Skupina 67 – ostvareno je 57,86% planiranih prihoda, odnosno 5,84% manje u odnosu na prethodnu godinu. Navedeni prihodi odnose se na prihode iz nadležnog proračuna (Međimurske županije) za materijalne troškove, energente, investicijsko održavanje u iznosu od 49.181,39 EUR, plaće i ostala materijalna prava pomoćnika u nastavi u iznosu od 24.491,97 EUR i sredstva za rad učitelja u provedbi izvannastavne aktivnosti „Građanski odgoj i obrazovanje“ u iznosu od 616,00 EUR.


RASHODI  POSLOVANJA:

1. Skupina 31 – ostvareno je 50,83% planiranih rashoda. Ostvareni rashodi su manji u odnosu na prethodnu godinu za 8,60% s obzirom da je u izvještajnom razdoblju prethodne godine zbog ukidanja kontinuiranih rashoda budućeg razdoblja bilo evidentirano sedam rashoda (plaća prosinac 2024.-lipanj 2025.).
2. Skupina 32 – ostvareno je 60,79% planiranih rashoda. Ostvareni rashodi su manji u odnosu na prethodnu godinu za 3,15%.
3. Skupina 37 – ostvareno je 6,95% planiranih rashoda. Ostvareni rashodi su veći u odnosu na prethodnu godinu za 18,46%. Navedeni rashodi odnose se na nabavu radnih udžbenika i na troškove prijevoza učenicima s teškoćama u razvoju.
4. Skupina 38 – ostvareno je 62,39% planiranih rashoda. U prethodnom razdoblju navedeni rashodi su ostvareni u trećem tromjesečju. Ostvareni rashodi odnose se na nabavu menstrualnih higijenskih potrepština.
5. Skupina 42 – ostvareno je 55,24% planiranih rashoda. Ostvareni rashodi su veći u odnosu na prethodno razdoblje za 100,62%. Navedeni rashodi odnose se na nabavu računala, printera, garderobnih ormara, kamere, ljuštilice krumpira i knjiga za knjižnicu.


2. POSEBNI DIO

Posebni dio izvješća o izvršenju financijskog plana za razdoblje od 1.1.2026. do 30.6.2026. godine sadrži rashode razvrstane po ekonomskoj i programskoj klasifikaciji te po izvorima financiranja.

PROGRAM 1013 ŠKOLSTVO

Aktivnost A101343 Uvođenje građanskog odgoja u osnovnim školama
U izvještajnom razdoblju ostvareno je 60,00% planiranih rashoda.
U Osnovnoj školi Belica program se provodi od rujna 2023. godine. Program Građanski odgoj i obrazovanje financira Međimurska županija (izvor financiranja 11).


Aktivnost A101349 Materijalni i financijski rashodi za osnovne škole-decentralizirana sredstva
Sredstva za tu aktivnost ostvarujemo iz nadležnog proračuna-Međimurske županije (izvor financiranja 50), a odnose se na materijalne rashode poslovanja. Ostvareno je 62,85% rashoda u odnosu na financijski plan za 2026. godinu.

Aktivnost A101351 Investicijsko održavanje za osnovne škole-decentralizirana sredstva
[bookmark: _Hlk235007397]Sredstva za tu aktivnost ostvarujemo iz nadležnog proračuna-Međimurske županije (izvor financiranja 50), a odnose se na nabavu materijala i dijelova za tekuće i investicijsko održavanje, usluge tekućeg i investicijskog održavanja te intelektualne i osobne usluge-energetski pregled i izdavanje certifikata za školu. Ostvareno je 40,87% rashoda u odnosu na financijski plan za 2026. godinu.

Aktivnost A101350 Energenti za osnovne škole-decentralizirana sredstva
Sredstva za tu aktivnost ostvarujemo iz nadležnog proračuna-Međimurske županije (izvor financiranja 11 i 50), a odnose se na rashode za električnu energiju i plin. Ostvareno je 65,16% rashoda u odnosu na financijski plan za 2026. godinu.


PROGRAM 1001 TEKUĆI IZDACI-OBRAZOVANJE, KULTURA I SPORT

Aktivnost T100117 Projekt „Škole jednakih mogućnosti“
U izvještajnom razdoblju ostvareno je 47,07% planiranih ukupnih rashoda. 
U školi su zaposlena četiri pomoćnika u nastavi koji pomažu učenicima s teškoćama u razvoju. Plaće pomoćnika u nastavi, te ostali rashodi za zaposlene financiraju se iz Projekta Škole jednakih mogućnosti u Međimurskoj županiji u omjeru 90% (85% Europski socijalni fond plus-izvor financiranja 561 i 15% Nacionalno sufinanciranje-izvor financiranja 50) i 10% proračun Međimurske županije (izvor financiranja 11). 


PROGRAM 1013 ŠKOLSTVO

Aktivnost A101314 Ostali izdaci za osnovne škole (izvor financiranja vlastiti i ostali prihodi)

U izvještajnom razdoblju ostvareno je 50,74% planiranih ukupnih rashoda.

Aktivnost Ostali izdaci za osnovne škole financira se iz sljedećih izvora:
- vlastiti prihodi (izvor 31) - prihodi od iznajmljivanja školske sportske dvorane za financiranje rashoda školske sportske dvorane, prihodi od podaje prikupljenog starog papira za nabavu nastavnog materijala, prihodi od učeničke zadruge za financiranje poslovanja učeničke zadruge (članarina, materijal).
- prihodi za posebne namjene (izvor 43) - sastoje se od prihoda za sufinanciranje produženog boravka, sufinanciranje školske kuhinje zaposlenika, prihoda za financiranja sportskih natjecanja učenika od MŠSS-a (za namirnice i ostale rashode).
- programi Unije (izvor 51) - sredstva za tu aktivnost ostvarujemo iz Europskih fondova. Škola je u 2025. godini  prema akreditaciji potpisala Ugovor za Erasmus projekt KA121. Projekt traje od 1.6.2025. do 31.8.2026. godine.
- ostale pomoći (izvor 52) – sredstva ostvarujemo iz državnog proračuna za plaće, ostale rashode za zaposlene, naknade za prijevoz na posao i s posla, naknade zbog nezapošljavanja osoba s invaliditetom, sredstva za prehranu učenika, sredstva za nabavu menstrualnih higijenskih potrepština, udžbenika, sufinanciranja izvanučioničke nastave, rad ŽSV-a, troškove prijevoza učenika s teškoćama u razvoju, te lokalnog proračuna (Općina Belica) za sufinanciranje produženog boravka i ostale tekuće i kapitalne pomoći.       
- donacije (izvor 61) - tekuće donacije od trgovačkih društava za sudjelovanje učenika i učitelja na međunarodnom natjecanju HIPPO olimpijada u Italiji(smještaj i kotizacija), za sudjelovanje na Eko kvizu u Prelogu te za nabavu dresova za sportska natjecanja.

